د زيري د جريدې مسول مديريت د استاد خادم لومړى مستقيم ژورناليستيك كار دى چې تر دې وروسته يې د اتحاد مشرقي مسول مديريت د طلوع افغان مسوليت د هېواد ورځپاڼې مسوليت د كابل مجلې مسوليت او د اصلاح ورځپاڼې مسوليت ترسره كړى دى، د استاد په نوښت د اصلاح ورځپاڼې خپرونې په سلو كې پنځه اويا پښتو شوې، استاد خادم د خپل ولس او ژبې د خدمت لپاره دوه ځلې د هغه وخت شورا ته د ټاكنو له لارې ځان كانديد كړ خو په خواشينۍ سره لكه چې په ټاكنو كې اوسنۍ درغلۍ له هماغه وخته را دود دي، د برياليتوب چانس يې ترلاسه نه كړ خو په پاى كې په انتسابي ډول د شورا د ديارلسمې دورې د غړي په توګه غوره شو